Ego Godefridus, Dei gratia episcopus Lingonensis, notifico quod ad preces Andree de Baldimento et Guidonis, filii ejus, convenimus apud Juliacum, ego videlicet et domnus Bernardus abbas Clarevallis, ibi que solemniter recepimus in sanctimoniales, filias predicti Andree, Mathildem scilicet et Halwidem. Ipsi autem pro eis, et remedio animarum suarum dederunt in censibus suis quadraginta solidos de redditibus suis, in villa que dicitur Jonei (vel Joni) in festo sancti Remigii quiete reddituros. Quod ut ratum et inviolatum permaneat, ad petitionem ipsorum sigilli nostri appensione roboramus. Hujus rei testes: Belinus et Jocelinus clerici nostri, et dominus Wido comes Barri, et Andreas de Firmitate, dapifer ipsius. Actum anno domini MºCºXLº secundo.